**Tájékoztató a Képviselő-testület 2024. október 29-ei ülésén meghozott határozatairól**

**56/2024. (X. 29.) Ök. határozat**

**Kőröstetétlen Község Önkormányzat Képviselő-testülete**

1. hozzájárulását adja *a jogalkotásról szóló* 2010. évi CXXX. törvény 5. § (5) bekezdésére figyelemmel Cegléd Város Önkormányzatának *a Ceglédi Többcélú Kistérségi Társulás által biztosított személyes gondoskodást nyújtó ellátásokról, azok igénybevételéről, valamint az ellátások térítési díjainak megállapításáról szóló* 11/2014. (IV. 30.) önkormányzati rendeletének a jelen határozat elválaszthatatlan mellékletét képező rendelettervezet szerinti módosításához.
2. utasítja a Ceglédi Közös Önkormányzati Hivatalt a szükséges intézkedések megtételére.

Határidő: 2024. november 30. Felelős: Dr. Diósgyőri Gitta címzetes főjegyző

**57/2024. (X. 29.) Ök. határozat**

**Kőröstetétlen Község Önkormányzat Képviselő-testülete**

1. Utalvány formájában nyújtott ellátást biztosít 10.000 Ft/fő értékben a nyugdíj-ellátásban részesülő kőröstetétleni lakosok részére.
2. Az 1.) pontban rögzített kiadás ellenértékének fedezetét, 2.000.000 Ft - azaz kétmillió forint -összegben biztosítja Kőröstetélen Község Önkormányzat 2024. évi költségvetésének „természetbeni juttatás kőröstetétleni nyugdíjas lakosoknak” során.
3. Utasítja a Ceglédi Közös Önkormányzati Hivatalt a szükséges intézkedések megtételére.

**Határidő:** azonnal **Felelős:** Pásztor Roland polgármester

**58/2024. (X. 29.) Ök. határozat**

**Kőröstetétlen Község Önkormányzat Képviselő-testülete**

**1.)** Elfogadja Kőröstetétlen Község Önkormányzata Képviselő-testületének 2020. április 28-ai ülése óta hozott - de még nem teljesített - határozatokról szóló beszámolót.

**2.)** Utasítja a Ceglédi Közös Önkormányzati Hivatalt a szükséges intézkedések megtételére.

**Határidő:** azonnal **Felelős:** Pásztor Roland polgármester

**59/2024. (X. 29.) Ök. határozat**

**Kőröstetétlen Község Önkormányzat Képviselő-testülete -**

1. Pásztor Roland polgármester részére a 2024. évben végzett munkája elismeréseként 3 havi illetményének megfelelő, azaz bruttó 1.950.000,- Ft + járulék, összesen 2.203.500,- Ft összegben jutalmat állapít meg.
2. Az 1.) pontban megállapított jutalom fedezeteként Kőröstetétlen Község Önkormányzat 2024. évi költségvetése tartalékát jelöli meg.
3. Utasítja a Ceglédi Közös Önkormányzati Hivatalt a szükséges intézkedések megtételére.

**Határidő:** azonnal **Felelős:** Szerdai Károly alpolgármester